Սանդրո Տոնալի

Սանդրո Տոնալի (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Բրեշիայի և Իտալիայի ազգային հավաքականի կազմում։ Խաղում է հենակետային կիսապաշտպանի դիրքում։

Ակումբային կարիերա

Բրեշիա 
Տոնալին Բրեշիայի ակադեմիայի սան է։ Իր պրոֆեսիոնալ դեբյուտը նշեց 2017 թվականի օգոստոսի 26-ին՝ փոխարինման մտնելով Ավելինոյի դեմ խաղում։ Առաջին հանդիպումը թիմի մեկնարկային կազմում անցկացրեց 2018 թվականի հունվարի 27-ին՝ Պալերմոյի դեմ խաղում։ Իր առաջին գոլը պրոֆեսիոնալ կարիերայում խփեց ապրիլի 28-ին՝ Սալերնիտանայի դեմ խաղում։ Մայիսի 5-ին իտալացին գոլ խփեց Չիտադելայի դեմ հանդիպման 79-րդ րոպեին՝ փրկելով Բրեշիային պարտությունից։ Իր առաջին մրցաշրջանում Տոնալին անցկացրեց 19 հանդիպում առաջին թիմի կազմում՝ դառնալով 2 գոլի ու 2 գոլային փոխանցման հեղինակ և ճանաչվելով 2018 թվականի Սերիա B-ի տարվա լավագույն ֆուտբոլիստ։

2018-19 մրցաշրջանում Տոնալին դարձավ Բրեշիայի հիմնական կազմի խաղացող։ 2018 թվականի հոկտեմբերի 7-ին նա 2 գոլային փոխանցում տվեց Պադովայի դեմ խաղում։ Շուտով Տոնալիին կոչեցին «նոր Անդրեա Պիրլո» և նրանով սկսեցին հետաքրքրվել մի շարք եվրոպական խոշոր ակումբներ, ներառյալ Յուվենտուսը, Ռոման, Ինտերը և Չելսին։ Նոյեմբերի 11-ին իտալացին գոլի և գոլային փոխանցման հեղինակ դարձավ Հելլաս Վերոնայի դեմ խաղում։ 2019 թվականի հունվարի 27-ին նա գոլ խփեց Սպեցիայի դեմ խաղում, իսկ հանդիպումն ավարտվեց 4-4 հաշվով։ 2018-19 մրցաշրջանում Տոնալին անցկացրեց 34 հանդիպում՝ դառնալով 3 գոլի ու 7 գոլային փոխանցման հեղինակ և ճանաչվելով Սերիա B-ի տարվա լավագույն երիտասարդ ֆուտբոլիստ, իսկ Բրեշիան հաղթեց առաջնությունը՝ տեղափոխվելով Սերիա A:

Իր դեբյուտը Սերիա A-ում Տոնալին նշեց 2019 թվականի օգոստոսի 25-ին՝ թիմի մեկնարկային կազմում խաղադաշտ դուրս գալով Կալյարիի դեմ խաղում։ Իտալիայի առաջնությունում իր առաջին գոլը խփեց հոկտեմբերի 26-ին՝ տուգանային հարվածից գրավելով Ջենոայի դարպաը։

Միջազգային կարիերա 
Տոնալին ներկայացրել է Իտալիան մինչև 19 և մինչև 21 տարեկանների երիտասարդական հավաքականներում։ 2018 թվականին նա Մ19 հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում և ընդգրկվելով մրցաշարի խորհրդանշական հավաքականում։ Իտալիան հասավ առաջնության եզրափակիչ, որտեղ հանդիպման լրացուցիչ ժամանակում պարտվեց Պորտուգալիային։ 2019 թվականի հունիսին Տոնալին մասնակցեց Եվրոպայի Մ21 առաջնությանը՝ անցկացնելով 2 հանդիպում, սակայն Իտալիան դուրս մնաց մրցաշարի խմբային փուլից։

Իտալիայի ազգային հավաքական Տոնալին առաջին անգամ հրավիրվեց 2018 թվականի նոյեմբերի 9-ին՝ Միացյալ Նահանգների դեմ ընկերական հանդիպման համար, սակայն այս խաղում խաղադաշտ դուրս չեկավ։ Իր դեբյուտը ազգային հավաքականում նշեց 2019 թվականի հոկտեմբերի 15-ին՝ փոխարինելով Ֆեդերիկո Բերնարդեսկիին Լիխտենշտայնի դեմ խաղում։

Կարիերայի վիճակագրություն

Ակումբային վիճակագրություն 
2020 թվականի հունվարի 17-ի դրությամբ

Միջազգային վիճակագրություն 
2020 թվականի հունվարի 17-ի դրությամբ

Նվաճումներ

Ակումբային 
Բրեշիա

 Սերիա B. 2018–19

Միջազգային 
Իտալիա Մ19

 ՈՒԵՖԱ Եվրոպայի Մ19 առաջնություն. երկրորդ տեղ. 2018

Անհատական 

 ՈՒԵՖԱ Եվրոպայի Մ19 առաջնության խորհրդանշական հավաքական. 2018
 Սերիա B-ի տարվա լավագույն ֆուտբոլիստ. 2018
 Սերիա B-ի տարվա լավագույն երիտասարդ ֆուտբոլիստ. 2019

Ծանոթագրություններ

Արտաքին հղումներ 

 Տոնալիի պաշտոնական Ինստագրամի էջը
 Տոնալին transfermarkt-ում
 Տոնալին soccerbase.com-ում
 Տոնալին WhoScored.com կայքում
 Տոնալին Բրեշիայի պաշտոնական կայքում 
 Տոնալին Սերիա A-ի պաշտոնական կայքում
 Տոնալին ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Իտալացի ֆուտբոլիստներ
Իտալիայի հավաքականի ֆուտբոլիստներ
Բրեշիայի ֆուտբոլիստներ